સ્ત્રીનું હ્રદય વિશાળ હોય છે તેથી જ તે પિયરમાં જન્મી હોવા છતાં સાસરાના ઘરને પોતાનું કરી શકે છે અને પિયરને છોડી દીધા છતાં જીવનભર ચાહે છે. હું ભારતદેશને પણ એટલો જ ચાહું છું. શા માટે બે ય દેશને ન ચાહી શકીએ તે જ મને સમજાતું નથી. અમારી આ કર્મભૂમિ છે અને લાખ ચાહીએ તો પણ ફરી ત્યાં આવીને વસવાટ કરવો તે સહેલી વાત નથી કદાચ ફરવા આવીએ અને તબિયત બગડે તો પણ અઘરૂં થઈ જાય. કેટલાંકને અહીંયા પણ એમ થાય ભારત એટલો બધો વ્હાલો દેશ છે તો અહીં આવ્યા જ શું કામ? શું આ સંકુચિતતા નથી? આખા ય વિશ્વને શું આપણુ ન ગણી શકીએ? પિયર વ્હાલુ હોય તેથી સ્ત્રી શું સાસરે નથી જતી? ‘ભારત અથવા અમેરીકા’ ને બદલે ‘ભારત અને અમેરીકા’ કેમ નહી?